Pielikums Nr. 12

Iepirkuma procedūras

„Ēdināšanas pakalpojumu nodrošināšana SIA “Rīgas 1.slimnīca” pacientiem”

R1S 2019/IEP-20 Nolikumam

**Apliecinājums par**

**labas higiēnas prakses ievērošanu ēdināšanas pakalpojuma nodrošināšanā**

(saskaņā ar *Codex Alimentarius* komisijas izstrādātajiem starptautiskajiem principiem „Higiēniskās prakses kodekss termiski apstrādātai pārtikai sabiedriskajā ēdināšanā” CAC/RCP 39-1993)

**Apliecinu, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nosaukums, reģistrācijas Nr.) un tā darbinieki, nodrošinot ēdināšanas pakalpojumu sniegšanu SIA „Rīgas 1.slimnīca” pacientiem, ievēros zemāk uzskaitītos labas higiēnas prakses noteikumus:**

* Visiem darbiniekiem pirms stāšanās darbā nepieciešams veikt pirmreizējās obligātās veselības pārbaudes. Ja nav savlaicīgi veiktas periodiskās veselības pārbaudes, aizliegts strādāt ar pārtikas produktiem (atbilstoši Ministru Kabineta 2001.gada 27.novembra noteikumu Nr.494 “*Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm”* 1.pielikuma 1.punktam*)*.
* Persona, kas ir inficēta vai slimo ar slimību, kas var tikt pārnēsāta ar pārtiku, nedrīkst būt nodarbināta pārtikas apritē, tāpēc darbiniekam par saslimšanas simptomiem nekavējoties jāziņo uzņēmuma vadītājam.
* Ja darbinieks tiek atstādināts no darba pārtikas apritē akūtas infekcijas slimības dēļ, tad pirms darba uzsākšanas jāsaņem medicīnas personas atzinums par to, ka ir izveseļojies.
* Ikvienai personai, kas guvusi brūci vai ievainojumu, jāpārtrauc rīkoties ar pārtiku vai pārtikas kontaktvirsmām līdz brīdim, kamēr ievainojums ir apstrādāts un pilnībā nosegts ar droši nostiprinātu, ūdensnecaurlaidīgu pārvalku spilgtā krāsā. Šim nolūkam jānodrošina pirmās palīdzības aptieciņas.
* Visiem darbiniekiem stingri jāievēro personiskā tīrība un jāvalkā piemērots darba apģērbs, ieskaitot galvassegu un apavus. Darba apģērbam ir jābūt ērtam un viegli mazgājamam, vēlams gaišā krāsā.
* Jānodrošina atbilstoša darba apģērba mazgāšana, darba apģērbs nav jāmazgā un/vai jāžāvē telpās, kur rīkojas ar pārtiku. Darba apģērbu uzglabā atsevišķi no ielas apģērba.
* Personālam darba laikā aizliegts valkāt juvelierizstrādājumus, kurus nav iespējams atbilstoši dezinficēt, jo tie var kļūt par piesārņojuma avotiem.
* Ikvienai personai, kas strādā ar pārtikas produktiem bieži un rūpīgi jāmazgā rokas. Roku tīrībai ir ļoti liela nozīme, tāpēc roku mazgāšanu veic:
  + pirms darba uzsākšanas;
  + pēc tualetes apmeklējuma;
  + pēc darba ar jēlproduktiem;
  + pēc ēšanas;
  + pēc deguna šņaukšanas;
  + pēc matu ķemmēšanas;
  + pēc smēķēšanas;
  + pēc darba pārtraukumiem;
  + pēc ievainojumu, nobrāzumu apstrādes;
  + pēc saskares ar atkritumiem;
  + pēc uzkopšanas darbiem;
  + pēc netīra apģērba nomaiņas;
  + citos nepieciešamos gadījumos.
* Ir ieteicams lietot speciālas dezinficējošās ziepes. Rokas jāmazgā vismaz 20 sekundes. Ja nav roku žāvējamās ierīces, roku slaucīšanai izmanto vienreizējās lietošanas dvieļus. Vēlams lietot:
  + automātiskos ūdens krānus;
  + cimdus, kurus lieto rīkojoties ar pārtikas produktiem, jāuztur tīrus un nebojātus. Cimdu valkāšana neatbrīvo no roku mazgāšanas.
* Pārtikas aprites telpās ir aizliegta jebkura darbība, kas varētu novest pie pārtikas piesārņošanas (piemēram, ēšana, smēķēšana u.c.).
* Jāveic piesardzības pasākumi, lai apmeklētāji, kas ierodas telpā, kur rīkojas ar pārtiku, nepiesārņotu pārtiku.

***Papildu prasības izolācijas režīmā esošo pacientu ēdināšanai (stacionāros “Latvijas Infektoloģijas centrs “ un “Tuberkulozes un [plaušu slimību centrs” nodaļās, par kurām Pasūtītājs īpaši informēs Izpildītāju)***

* + - Pakalpojuma sniedzēja personāls ir informēts par šādiem pacientiem.
    - Nodrošinot ēdināšanas pakalpojumu, jālieto pie palātas/palātā novietots izolācijas režīma nodrošināšanai nepieciešamais aprīkojums (vienreizējās lietošanas cimdi, vienreiz lietojami virsvalki/priekšauti, roku dezinfekcijas līdzeklis, ja nepieciešams - vienreizējās lietošanas maskas).
    - Individuālie aizsarglīdzekļi (IAL) jāizmanto pakalpojuma sniedzēja darbiniekiem, kuri izsniedz/savāc ēdināšanas konteinerus izolācijas režīmā esošiem pacientiem.
    - IAL jāuzvelk pirms kontakta ar pacientu. Pirms cimdu uzvilkšanas, rokas jānodezinficē!
    - Pēc kontakta ar pacientu izmantotie IAL jānovelk un jāizmet infekcioziem atkritumiem paredzētā tvertnē turpat palātā. Rokas obligāti jānodezinficē!
    - Ja pacienta ēdināšanā tiek izmantoti vienreizējās lietošanas trauki, tos pēc lietošanas ievieto infekciozo atkritumu tvertnēs.
    - Ēdināšanas konteinerus, līdz to mazgāšanas vietai, jātransportē sadzīves atkritumu maisā.

****

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pilnvarotā persona – vārds, uzvārds, amats

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)